Emilio Mola

Don Emilio Mola y Vidal (Espanjan grande ja Molan herttua, 9. kesäkuuta 1887 Placetas, Kuuban kenraalikapteenikunta – 3. kesäkuuta 1937 Alcocero, Espanja) oli espanjalainen kenraali ja aatelinen. Hän oli maan sisällissodan merkittävimpiä kansallismielisten sotilaskomentajia sekä yksi sodan syttymiseen johtaneen sotilasvallankaappauksen alullepanijoista.Emilio Mola Spartacus Educational. Viitattu 2.4.2014. Hänet tunnetaan myös termin "viides kolonna" keksijänä.

Ennen Espanjan sisällissotaa Mola oli mukana Regulares-joukoissa Rifin sodassa, jota käytiin nykyisen Marokon pohjoisosassa sijainneessa Rifin tasavallassa. Tämän jälkeen hän toimi Espanjan Marokkoon sijoitetun Afrikan armeijan komentajana. Vuonna 1936 Espanjan toisen tasavallan hallitus siirsi Molan prikaatinkomentajaksi Pamplonan kaupunkiin estäkseen häntä suunnittelemasta sotilasvallankaappausta.

Emilio Mola kuoli Airspeed Envoy -matkustajakoneen maahansyöksyssä ollessaan matkalla Vitoria-Gasteizin kaupunkiin.Fernández Barbadillo, Pedro: "La muerte de Mola, 'el Director'" Libertad Digital, 6.6.2012. Viitattu 2.4.2014. Lempinimellä "el Director" tunnetun Molan kuolinpaikka Alcocero nimettiin vuonna 1938 uudelleen hänen mukaansa Alcocero de Molaksi.

 Lähteet 

Luokka:Espanjalaiset kenraalit
Luokka:Espanjan sisällissodan sotilaat
Luokka:Lento-onnettomuudessa kuolleet
Luokka:Espanjalaiset aateliset
Luokka:Herttuat
Luokka:Vuonna 1887 syntyneet
Luokka:Vuonna 1937 kuolleet